**UGOVOR O KUPOPRODAJI, ISPORUCI I PREUZIMANJU ELEKTRIČNE ENERGIJE**

**IZMEĐU**

**MEDEX ELECTRIC DOO**

**Ul. Svetlane Kane Radević br.1**

**Podgorica**

**Crna Gora**

**(u daljem tekstu „Prodavac“)**

**i**

**--------------------,**

**---------------------------,**

**-------------**

**-------------**

**(u daljem tekstu „Kupac“)**

**(Prodavac i Kupac zajedno navedeni kao „Ugovorne strane“ a pojedinačno kao „Ugovorna strana“)**

**Septembar, 2023. godine**

U vezi sa prodajom, odnosno kupovinom električne energije, kao što je ispod opisano. Ugovorne strane su saglasne da će voditi pregovore u dobroj vjeri i da će zaključiti »Opšti sporazum o isporuci i preuzimanju električne energije«, verzija 2.1(a) od 21. septembra 2007. godine (»Opšti sporazum«), koji je Evropska federacija trgovaca električnom energijom (European Federation of Energy Traders, u daljem tekstu: »EFET«) objavila u obliku obrasca, čiji će se uslovi nakon zaključenja koristiti za uređenje ovog Ugovora, kao i svih postojećih i budućih Individualnih ugovora koje budu zaključile Ugovorne strane u vezi sa prodajom i kupovinom električne energije. Nakon što Ugovorne strane zaključe navedeni Opšti sporazum ovaj Ugovor, kao i svi Individualni ugovori između Ugovornih strana, postaće predmet Opšteg sporazuma i njegov sastavni dio i važiće kao Individualni ugovori (definisani u Opštem sporazumu), u skladu sa Opštim sporazumom. Ugovorne strane su saglasne da ih do implementacije Opšteg sporazuma obavezuju odredbe Opšteg sporazuma, koji je objavila federacija EFET i koji je predmet odredaba koje služe za odabiranje, određenih u »Obrascu sa odredbama koje služe za odabiranje uz Opšti sporazum«, zato te odredbe, pozivajući se na njih, uključuju u ovaj Ugovor.

U slučaju razlika između odredaba važećeg Opšteg sporazuma i ovog Ugovora za potrebe ovog Ugovora važi ovaj Ugovor. Svi izrazi napisani velikim početnim slovom u ovom Ugovoru, koji u njemu nijesu definisani, imaju značenje koje je određeno Opštim sporazumom.

**1. Predmet Ugovora**

Prodavac će isporučivati a Kupac će kupovati električnu energiju bez prekida na osnovu plana isporuka i uslova iz ovog Ugovora.

U slučaju da Individualni ugovor nije sklopljen u pisanom obliku, obje strane mogu slobodno potvrditi ili potvrditi pisano razumijevanje dogovorenih uslova Individualnog ugovora (svaka takva pismena potvrda koja predstavlja "Potvrdu"). Pismena potvrda ne predstavlja zahtjev za zakonito valjanim Individualnim ugovorom. Potvrda mora sadržavati bitne podatke za posao i bit će u obliku, koja je definisana u Opštem sporazumu.

1. **Prekogranični kapacitet:** Prekogranični kapacitet obezbjeđuje kupac
2. **Mjesto isporuke**: DAP granica CGES - EMS/TERNA/ NOS/OST/ KOSTT
3. **Isporuka električne energije**

Prodavac će, shodno odredbama ovog Ugovora, isporučiti električnu energiju Kupcu u mjestu isporuke kao što je navedeno u ovom Ugovoru. Kupac obezbjeđuje međudržavni kapacitet. Električnu energiju koja je predmet ovog ugovora isporučuje Prodavac u skladu sa tolerancijom za napon i frekvenciju kao i drugim tehničkim standardima propisanim odredbama ENTSO-E od strane nadležnih operatora prenosnih sistema i organa vlasti (naročito odredbama koje se tiču objavljivanja plana isporuke, faktura i razmjene podataka).

1. **Kupovina električne energije**

Kupac će, shodno odredbama Ugovora, preuzeti isporuku i platiti električnu energiju isporučenu u Mjestima isporuke kao što je navedeno u Ugovoru.

1. **Troškovi prenosa i isporuke**

Troškovi prenosa i isporuke koji nastaju na osnovu ovog Ugovora biće plaćeni od strane Prodavca do mjesta isporuke, a od strane Kupca na mjestu isporuke i od mjesta isporuke uz troškove alokacije međudržavnog kapaciteta. Troškovi prenosa i isporuke uključuju sva plaćanja i troškove koje primjenjuje operator sistema mreže.

1. **Porezi**

Kao što je dogovoreno, cijene i plaćanja ne uključuju carinu, poreze ili druge dažbine bilo koje prirode. Prodavac će sve do mjesta isporuke a Kupac će na mjestu isporuke i poslije mjesta isporuke platiti carine, poreze i slično koje se odnose na prodatu/kupljenu električnu energiju. Svaka Ugovorna strana preuzima da promptno obezbijedi drugoj Ugovornoj strani sve informacije i dokaze koji budu potrebni kako bi se ispoštovale poreske obaveze i kako bi se obezbijedilo bilo koje oslobađanje od poreza ili poreske olakšice.

1. **Fakturisanje i uslovi plaćanja**

Period obračuna električne energije po ovom Ugovoru je kalendarska sedmica (u daljem tekstu: „Period obračuna“).

Obračunske veličine za utvrđivanje obaveze plaćanja utvrđuju se na kraju Perioda obračuna. Prodavac će u prvi ponedeljak nakon Perioda plaćanja dostaviti Kupcu račun za isporučenu Električnu energiju na Mjestu primopredaje. U računu će navesti ukupne količine električne energije koje je prodao u prethodno 7 dana. Obračunati iznos je u eurima. Ugovorna strana će u takvom računu navesti sve iznose koje Ugovorne strane u tom trenutku duguju jedna drugoj, što bez ograničenja uključuje sve iznose koje duguju za kupovinu i prodaju električne energije, poreze (koje je Prodavac dužan obračunati u skladu sa važećim propisima), naknade, takse, povraćaj novca, odštete, kamate i druge isplate, odnosno iznose u korist, koje Ugovorne strane duguju jedna drugoj, te kada je to primjenljivo sve neto iznose koji su dospjeli na naplatu (Prebijanje dugova).

Kupac je dužan da Prodavcu iznos računa plati najkasnije u prvu srijedu nakon izdavanja računa. Isplata se vrši u eurima (EUR), u skladu sa članom 14. (PDV i porezi) bez odbitaka, a platilac plaća i sopstvene troškove provizije banke.

Ukoliko Kupac ne izvrši u cijelosti ili djelimično plaćanje po dospjelosti, biće dužan da plati ugovornu kamatu koja odgovara iznosu od šestomjesečnog EURIBOR, objavljeno na Thomson Reuters stranici EURIBOR01 dva radna dana (u inostranstvu) prije dana dospjeća, plus 3% godišnje. Ukoliko je objavljen EURIBOR negativan, smatra se da on iznosi 0,00% tako da kamatna stopa ni u jednom slučaju ne može biti manja od 3% godišnje. Ukoliko dan dospjelosti nije radni dan, plaćanje može da bude izvršeno na radni dan koji je odmah poslije takvog dana dospjelosti. Radni dani su svi dani u nedjelji (ponedeljak-petak), osim dani praznika koji su na snazi u Crnoj Gori na koje ne rade banke.

1. **Izjave i garancije**

Svaka od ugovornih strana garantuje za vrijeme trajanja ovog ugovora da je ona ovlašćena da vrši poslove koji su predmet ovog ugovora, da je pribavila neophodne dozvole i licence i da je preduzela da ispoštuje svu potrebnu regulativu i da ima sve potrebne registracije. Svaka Ugovorna strana će preduzeti svaku radnju koja je potrebna kako bi se obezbijedilo da neophodna ovlašćenja, dozvole ili licence za vršenje njenih obaveza iz ovog Ugovora budu punovažna za vrijeme trajanja ovog Ugovora.

Na opravdan zahtjev jedne Ugovorne strane, druga Ugovorna strana će podnijeti kopije uputstava, odredaba primarnih ili sekundarnih propisa koji se primjenjuju na ovaj Ugovor, na zvaničnom jeziku ovih dokumenata, i ukoliko je to moguće, na engleskom jeziku. Svaka od Ugovorenih strana će na odgovarajući način obavijestiti drugu Ugovornu stranu o bilo kojoj odluci koju je donio njihov organ upravljanja ili vlasti koji je od uticaja na valjanost ovog Ugovora.

Svaka Ugovorna strana garantuje i jamči drugoj Ugovornoj strani da je oporezivi preprodavac (»Oporezivi preprodavac«). Oporezivi preprodavac je oporezivo lice čija je osnovna djelatnost u pogledu nabavke električne energije preprodaja tih proizvoda i čija sopstvena potrošnja tih proizvoda (električne energije) je zanemariva. Za potrebe ovog Ugovora važi član 21. Opšteg sporazuma (Garancije i jemstva).

Svaka Ugovorna strana izjavljuje da (i) ne radi kao upravnik imovine, savjetnik ili posrednik u vezi sa Individualnim ugovorom, (ii) da se ne oslanja na savjete, garancije ili jemstva druge Ugovorne strane, osim na jemstva, koja su određena u Individualnom ugovoru, te (iii) da u cijelosti razumije i da je procijenila ekonomske i druge rizike, povezane sa zaključenjem i izvršenjem Individualnog ugovora, te da je samostalno procijenila te rizike i da je sposobna preuzeti iste.

1. **Neizvršenje**

Ukoliko cijela ili dio količine koja je ugovorena ovim Ugovorom ne bude isporučena od strane Prodavca, Prodavac će, pod uslovom da nije oslobođen svoje obaveze iz razloga Više sile kao što je predviđeno u članu 13. ovog Ugovora, platiti Kupcu iznos za tako neisporučenu električnu energiju koji je jednak razlici u cijeni između ugovorene cijene i više cijene po kojoj je Kupac kupio ili će moći da kupi ili na drugi način pribavi neisporučenu količinu električne energije na tržištu postupajući na komercijalno razuman način, uvećan za bilo koji dodatni trošak prenosa i drugi opravdan i dokumentovan trošak ili izdatak. Naknada štete za izgubljenu dobit, indirektne ili posljedične štete je izričito isključena.

Ukoliko cio ili ugovoreni dio količina shodno Ugovoru ne bude primljen od strane Kupca, Kupac će, pod uslovom da nije oslobođen svoje obaveze na osnovu Više sile kao što je definisano u članu 11., platiti Prodavcu iznos za neprihvaćenu isporuku, koji je jednak razlici u cijeni između ugovorene cijene i niže cijene po kojoj Prodavac jeste ili bi mogao da proda neprihvaćenu isporuku na tržištu postupajući na komercijalno opravdan način uvećan za bilo koji dodatni trošak ili izdatak. Naknada štete za izgubljenu dobit, indirektne ili posljedične štete je izričito isključena.

1. **Privremeni prekid isporuke**

U slučaju da Ugovorna strana (»Ugovorna strana prekršilac«) kasni sa isplatom iznosa koji duguje prema predmetnom Individualnom ugovoru, što bez ograničenja uključuje neispunjenje obaveza zbog Više sile ili neispunjenje zbog sprečenih međunarodnih finansijskih transakcija, Ugovorna strana koja nije prekršilac ima pravo da, ali ne prije nego tri (3) radna dana od slanja obavještenja u pisanom obliku od strane Ugovorne strane koja nije prekršilac, odmah prekine dalju isporuku električne energije, te je u cijelosti oslobođena (ne samo privremeno) osnovnih obaveza isporuke prema Individualnom ugovoru, dok ne primi bilo zahtijevani Akreditiv bilo cjelokupan iznos (uključujući i sve odgovarajuće zatezne kamate i troškove) svih dospjelih iznosa koje Ugovorna strana prekršilac prema Individualnom ugovoru duguje Ugovornoj strani koja nije prekršilac.

1. **Odgovornost**

Nijedna Ugovorna strana nije odgovorna drugoj Ugovornoj strani za bilo koji gubitak, trošak, izdatak ili štetu („Šteta“), (što uključuje između ostalog, bilo koju odgovornost zbog neredovnosti u isporuci električne energije) koju je pretrpjela druga Ugovorna strana na osnovu ili u vezi sa ovim Ugovorom, osim za iznose koje jedna Ugovorna strana plaća drugoj u skladu sa člani 8 i 10.3 Opšteg sporazuma i osim kada je takva Šteta posljedica grube nepažnje, namjernog propusta ili prevarne radnje Ugovorne strane.

Odgovornost Ugovorne strane na osnovu ili u vezi sa ovim Ugovorom ne uključuje odgovornost za bilo koju indirektnu i/ili posljedičnu Štetu, uključujući između ostalog gubitak dobiti, reputacije, poslovne mogućnosti ili očekivane uštede.

U cilju izbjegavanja svake sumnje, svaka Ugovorna strana je saglasna da ima obavezu da ublaži svoju štetu i obavezuje se da će koristiti komercijalno opravdane napore da minimizira štetu koja može da nastupa na osnovu ili u vezi sa ovim Ugovorom.

1. **Viša sila**

Za potrebe ovog Ugovora "Viša sila" znači nastupanje događaja koji je izvan realne kontrole Strane koja se poziva na Višu silu ("Strana koja se poziva na Višu silu"), koji ona osnovano nije mogla izbjeći ili prevazići i koji čini nemogućim za Stranu koja se poziva na Višu silu da izvrši svoju obavezu isporuke ili preuzimanja, uključujući, između ostalog, nastupanje jednog ili više sljedećih događaja:

Pad komunikacijskog ili kompjuterskog sistema odnosnog(ih) Operatera Mreže, što sprečava Stranu

koja se poziva na Višu silu da izvrši svoje obaveze isporuke ili preuzimanja; ili

Zastoj isporuke ili preuzimanja od strane relevantnog Operatera Mreže ili njegovo neuvažavanje obaveza Strane koja se poziva na Višu silu u vezi sa Planiranjem na osnovu Pojedinačnog ugovora.

Oslobađanje od obaveze isporuke i preuzimanja:

Ukoliko je Strana u potpunosti ili djelimično spriječena iz razloga Više sile da izvrši svoje obaveze isporuke

ili preuzimanja iz jednog ili više Pojedinačnih ugovora, a u svemu postupa u skladu da obavijesti i ublaži dejstva Više sile, neće se smatrati da ta Strana krši ili neispunjava svoje obaveze i ona će biti oslobođena tih obaveza (dakle, neće doći samo do zastoja ispunjenja) za vrijeme dok traje Viša sila i u mjeri u kojoj Viša sila sprečava izvršenje tih obaveza. Nikakva obaveza plaćanja štete u vezi sa neisporučenim ili nepreuzetim količinama neće nastati za Stranu koja se poziva na Višu silu.

Obavještenje i ublažavanje dejstva Više sile:

Nakon saznanja za Višu silu, Strana koja se poziva na Višu silu će, čim to bude moguće, obavijestiti drugu Stranu o nastupanju Više sile i u mjeri u kojoj je to tada moguće, dostaviti joj neobavezujuću procjenu obima i trajanja nemogućnosti izvršenja obaveza. Strana koja se poziva na Višu silu će preduzeti sve komercijalno odgovarajuće mjere kako bi ublažila dejstva Više sile i u toku trajanja Više sile dostavljaće drugoj Strani ažurirane podatke, kad i ukoliko ih bude imala, o obimu i očekivanom trajanju nemogućnosti izvršenja obaveza.

Uticaj Više sile na drugu Stranu:

U slučaju, i u mjeri u kojoj je Prodavac oslobođen svoje obaveze isporuke zbog Više sile, Kupac će takođe biti oslobođen svoje obaveze da preuzme i plati isporuku. U slučaju i u mjeri u kojoj je Kupac oslobođen obaveze preuzimanja zbog dejstva Više sile, Prodavac će takođe biti oslobođen svoje obaveze isporuke.

**13. Raskid Ugovora**

U slučaju raskida ovog Ugovora, Ugovorne strane nemaju obavezu da obezbjeđuju isporuke ili plaćanja koja dospijevaju nakon datuma raskida Ugovora. Takve obaveze će se zamijeniti obavezom plaćanja odštete obračunate u skladu sa članom 10.

Bez obzira na to da li ovaj Ugovor sadrži kontradiktorne odredbe važi da u slučaju da bilo koja Ugovorna strana (»Ugovorna strana prekršilac«) (i) izvede opšti prijenos obaveza ili bilo kakav dogovor u korist povjerilaca, (ii) postane platežno nesposobna, bez obzira na to iz čega proizilazi ta platežna nesposobnost, ili ne može plaćati dugovane iznose kada isti dospiju na naplatu, (iii) podnese prijedlog, odnosno na bilo koji drugi način pokrene postupak po insolventnom ili sličnom pravu, odnosno neko drugi podnese prijedlog protiv nje, odnosno pokrene postupak protiv nje, ako se takav prijedlog trećeg lica ne povuče, odbaci, zaključi ili ograniči u roku od pet radnih dana, (iv) dobije likvidacionog upravnika, stečajnog upravnika, staraoca ili sličnog službenika za sebe ili u vezi sa znatnim dijelom svoje imovine ili sredstava, (v) drugoj Ugovornoj strani (»Ugovorna strana koja nije prekršilac«) ne plati, odnosno ne ispuni dospjele obaveze, pri čemu takvo neispunjenje obaveza ne obavi u roku od tri (3) radna dana od prijema opomene u pisanom obliku, (vi) ne osigura odgovarajuće garancije o svojoj sposobnosti da ispuni sve dospjele obaveze prema Strani koja nije prekršilac predmetnog Ugovora, u roku od 48 sati od prijema opomene u pisanom obliku ili (vii) dozvoli ili ne spriječi kreditnu podršku u vezi sa svojim obavezama prema Strani koja nije prekršilac, odnosno se takva podrška prekine ili više nije valjana u vezi sa predmetnim Ugovorom; tada u gore navedenim slučajevima od (i) do zaključno sa (vii) Ugovorna strana koja nije prekršilac ima pravo da obavještenjem u pisanom obliku likvidira i prekine Individualni ugovor koji je u tom trenutku važeći za Ugovorne strane, a pri tome prekid je valjan odmah nakon prijema obavještenja o prekidu koje se dostavlja lično, putem faksa, pomoću kurirske službe ili preporučenom pošiljkom na adresu koju je u preambuli ovog Ugovora navela druga Ugovorna strana; u slučaju da je Individualni ugovor prekinut u skladu sa gore navedenim tačkama (a) ili (b), Ugovorna strana koja nije prekršilac će na komercijalno razuman način izračunati iznos za prebijanje (kao što je ispod navedeno) iznosa prema Individualnom ugovoru u trenutku prekida istog, odnosno onoliko brzo koliko je to razumno izvodivo i izvršiće prebijanje (i) svih iznosa koje duguje Ugovornoj strani prekršiocu, uključujući bilo koju maržu ili gotovinski polog koji ima Ugovorna strana koja nije prekršilac, u tom trenutku i uključujući i sve druge iznose koje duguje Ugovornoj strani koja nije prekršilac, sa (ii) svim iznosima koje Ugovorna strana prekršilac duguje Ugovornoj strani koja nije prekršilac, uključujući i sve marže i gotovinske pologe koje u tom trenutku ima Ugovorna strana prekršilac, te uključujući i sve druge iznose koje duguje Ugovornoj strani koja nije prekršilac, uključujući i sve razumne troškove i izdatke Strane koja nije prekršilac (što bez ograničenja uključuje razumne advokatske troškove) koji su povezani sa ostvarivanjem njenih prava po ovom Ugovoru, tako da se svi takvi iznosi sabiraju i predstavljaju jedan likvidacioni iznos koji jedna Ugovorna strana plaća drugoj. Ugovorna strana koja ima obavezu plaćanja plaća takav iznos drugoj Ugovornoj strani u roku od dva (2) dana od prijema obavještenja o takvom iznosu; pod uslovom da Ugovorna strana prekršilac plati svaki iznos koji duguje po Individualnom ugovoru.

»Iznos prebijanja« u sklopu Individualnog ugovora ima sljedeće značenje: Dobici minus zbir Gubitaka i Troškova Ugovorne strane koja nije prekršilac nastalih zbog prekida Individualnog ugovora. »Troškovi« su troškovi posredovanja, provizije i ostali troškovi i izdaci, povezani sa trećim licima koji nastanu Ugovornoj strani koja nije prekršilac, bilo zbog prekida dogovora kojima je osigurala svoje obaveze, bilo zbog sklapanja novih dogovora koji zamjenjuju prekinut Individualni ugovor, kao i svi pravni honorari, troškovi i izdaci Ugovorne strane koja nije prekršilac koji nastanu u vezi sa prekidom Individualnog ugovora. »Dobitak« je iznos koji je jednak sadašnjoj vrijednosti ekonomske koristi koju ima Ugovorna strana koja nije prekršilac, ako postoji (sa izuzetkom Troškova) koja nastane zbog prekida Individualnog ugovora. »Gubitak« je iznos koji je jednak sadašnjoj vrijednosti ekonomskog gubitka koji ima Ugovorna strana koja nije prekršilac, ako postoji (sa izuzetkom Troškova) koji nastane zbog prekida Individualnog ugovora. Ugovorna strana koja nije prekršilac može da izračuna Iznos prebijanja a da pri tome ne sklopi zamjenski posao (ali nije dužna da to učini).

**14. Sprovođenje ugovora o kupoprodaji električne energije**

**14.1** Slanje proračuna, faktura i ostale dokumentacije vezane za plaćanje i razmjenu ugovora moraju obavljati predstavnici Ugovornih strana ovlašćenih za sprovođenje Ugovora, putem sledećih adresa navedenih u narednom tekstu.

**Za Prodavca:**

|  |
| --- |
| Medex Electric doo, Podgorica |
| Svetlane Kane Radević br.1, Podgorica, CRNA GORA |
| N/r: Dragan Knežević, CEO |
| Telefon: +382 20 513 333 |
|  |
| E-pošta: dragan@medex.me |

**Za Kupca:**

**--------------------------------------**

**14.2** Za ispunjenje tehničkih i operativnih uslova shodno ovom Ugovoru zadužena su sledeća lica:

**Za Prodavca:**

|  |
| --- |
| Medex Electric doo, Podgorica |
| Svetlane Kane Radević br.1, Podgorica, CRNA GORA |
| N/r: Dražen Vlaović, COO |
| Telefon: +382 20 513 333 |
|  |
| E-pošta: drazen@medex.me |

**Za Kupca:**

**-----------------------------------**

**15. Djelimična ništavost**

Ukoliko bilo koja odredba ovog Ugovora jeste ili postane ništava, to neće uticati na punovažnost preostalih ugovornih odredbi.

Ugovorna strane se obavezuju da zamjene ništave odredbe važećim odredbama tako da one budu što je moguće bliže komercijalnom uticaju koji su imale ništave odredbe, poštujući originalne komercijalne ciljeve Ugovora.

Ukoliko nastupi slučaj koji ovaj Ugovor ne reguliše, odgovarajuća odredba će se primijeniti koja bi koliko god je to pravno moguće bila u skladu sa onim što su Ugovorne strane željele, ili, uzimajući u obzir duh i namjeru ovog Ugovora, ono što bi one željele da postignu da su razmatrale takav slučaj.

**16. Promjene Ugovora**

Promjene i dopune ovog Ugovora biće izvršene u pisanoj formi stavljanjem odgovarajućih potpisa za obje Ugovorne strane.

**17. Povjerljivost**

Ugovorne strane će čuvati sadržaj ovog Ugovora kao i svaki podatak koji je pribavljen od druge Ugovorne strane u smislu ovog Ugovora kao povjerljiv. Ugovorne strane ne smiju u pisanom obliku, usmeno niti u elektronskom obliku otkriti ni jedan dio Individualnog ugovora trećim licima, osim uz prethodnu saglasnost u pisanom obliku druge Ugovorne strane prema ovom ugovoru, i to u periodu važenja ovog Individualnog ugovora, odnosno godinu dana nakon prestanka ili isteka ovog Individualnog ugovora. Druga Ugovorna strana po ovom Ugovoru ne smije zadržati svoju saglasnost bez razloga (na primer zbog zakonskih zahtjeva, kao što je sudska odluka ili zahtjev regulatornih organa). Ova klauzula o povjerljivosti ne važi za informacije koje se mogu (u skladu sa važećim propisima) dostaviti operateru/-ima prijenosnog sistema.

**18. Mjerodavno pravo**

Ovaj Ugovor regulisan je i tumači se u skladu sa zakonima Njemačke, po svim međunarodnim ugovorima i konvencijama koje je ratifikovala Njemačka a u vezi su sa predmetom ovog ugovora, pri tome se ne primjenjuje »Konvencija Ujedinjenih naroda o ugovorima o međunarodnoj prodaji robe od 11. aprila 1980. godine«.

**19. Arbitraža**

Obje Ugovorne strane će nastojati da sve sporove koji nastanu zbog Individualnog ugovora, odnosno u vezi sa njim, riješe sporazumno i u dobroj vjeri. Sve sporove koji proisteknu iz postojećeg Ugovora ili u vezi sa Ugovorom, rješavaće konačno na osnovu Pravila o Arbitraži Međunarodne trgovinske komore tri arbitra imenovanih u skladu sa navedenim Pravilima. Pri tome neće pokrenuti postupak pred uobičajenim sudovima, o predmetu će presuditi tri arbitra, svaka Ugovorna strana ima pravo da predloži po jednog arbitra. Međunarodni arbitražni sud će u skladu sa gore navedenim Pravilima imenovati trećeg arbitra, koji će biti predsjednik arbitražnog suda.

Mjesto arbitraže biće grad Beč, Austrija.

Engleski jezik je jezik postupka, dokumentacije i odluke.

**20. Izvršenje**

Bez da utiče na ugovorna prava i obaveze Prodavca, isporuka električne energije može da bude izvršena za račun Prodavca od strane jednog ili više njegovih povezanih društava.

**21. Ustupanje prava i obaveza**

Nijedna Ugovorna strana nema pravo da ustupi svoja prava i obaveze prema ovom Ugovoru trećem licu ili Pridruženom preduzeću bez prethodne pisane saglasnosti druge Ugovorne strane.

**22. Snimanje telefonskih razgovora**

Svaka Ugovorna strana ima pravo na snimanje telefonskih razgovora u vezi sa ovim poslom i na upotrebu tih snimaka kao dokaz. Svaka Ugovorna strana se odriče daljeg obavještavanja o snimanju i potvrđuje da je od svojih službenika i zaposlenih radnika dobila sve potrebne saglasnosti za vršenje takvih snimanja.

**23. Razno**

Ovaj Ugovor stupa na snagu danom kada ga potpišu obje Ugovorne strane.

|  |  |  |
| --- | --- | --- |
| P R O D A V A C: |  | K U P A C: |
| **MEDEX ELECTRIC DOO,**  **PODGORICA** |  |  |
|  |  |
| Datum:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Datum:  \_\_\_\_\_\_\_\_\_\_\_\_\_\_\_\_\_\_\_\_\_\_\_ |